Αθήνα, 5/11/2021

ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ

ΓΙΑ ΠΡΟΣΛΗΨΗ ΠΡΟΣΩΠΙΚΟΥ

Το Δ.Σ. της Αστικής μη κερδοσκοπικής εταιρείας Κέντρο Παιδιού και Εφήβου, με έδρα τη Χίο, Εγκρεμού 30, καλεί τους υποψηφίους να εκδηλώσουν ενδιαφέρον για την κάλυψη:

Μίας (1) θέσης εργασίας στο Τμήμα Επιστημονικής Τεκμηρίωσης και Εκπαίδευσης του Κ.Π.Ε στην Αθήνα, με ειδικότητα:

ΕΠΑΓΓΕΛΜΑΤΙΑΣ ΨΥΧΙΚΗΣ ΥΓΕΙΑΣ

με εμπειρία στις ΔΑΦ

Η θέση αφορά σχέση εξαρτημένης εργασίας, ορισμένου χρόνου, μερικής απασχόλησης

(12 ώρες / εβδομάδα)

με δυνατότητα τηλεργασίας.

Απαραίτητα προσόντα

* Πτυχίο επιστημών υγείας, με κατεύθυνση ψυχικής υγείας
* Κλινική Εμπειρία στις Διαταραχές αυτιστικού φάσματος τουλάχιστον 5 ετών.
* Πολύ καλή γνώση Αγγλικών, σε γραπτό και προφορικό επίπεδο
* Πολύ καλή γνώση χειρισμού Η/Υ
* Άριστες οργανωτικές ικανότητες
* Προηγούμενη εμπειρία στη διαχείριση ομάδας
* Προηγούμενη εμπειρία εργασίας σε περιβάλλον πολλαπλών απαιτήσεων
* Ευελιξία και προσαρμοστικότητα
* Ικανότητα επίλυσης προβλημάτων και τήρησης προθεσμιών
* Ανεπτυγμένες επικοινωνιακές δεξιότητες, σε προφορικό και γραπτό επίπεδο

Επιθυμητά προσόντα

* Προηγούμενη εμπειρία σε ευρωπαϊκά προγράμματα
* Προηγούμενη εμπειρία στο σχεδιασμό εκπαιδευτικών προγραμμάτων
* Εμπειρία στη συγγραφή και επιμέλεια κειμένων
* Προηγούμενη συμμετοχή σε ερευνητικά προγράμματα
* Επιστημονικό έργο σε επιστημονικά περιοδικά ή συνέδρια.

Αρμοδιότητες

* Ο/ η επαγγελματίας ψυχικής υγείας θα εργάζεται υπό την ευθύνη της Επιστημονικά υπεύθυνης του Τμήματος . Για όλες τις αρμοδιότητες και δραστηριότητες θα συνεργάζεται με τα λοιπά μέλη της ομάδας ,σύμφωνα με την προβλεπόμενη κατανομή αρμοδιοτήτων, συμπεριλαμβανομένων και των εταίρων και μελών στα επί μέρους Προγράμματα.
* Ο/η επαγγελματίας ψυχικής υγείας θα είναι υπεύθυνος για το σχεδιασμό και την ανάπτυξη συνολικά των δραστηριοτήτων του προγράμματος Grow 4 Autism

Πιο συγκεκριμένα , προβλέπεται να :

* Συμμετέχει στην ανάπτυξη Δικτύου φορέων της κοινωνίας των πολιτών που ασχολούνται με τον αυτισμό.
* Σχεδιάσει και οργανώσει τις εκπαιδευτικές δραστηριότητες του Προγράμματος ,
* Συμμετέχει στη δημιουργία ψηφιακού πρακτικού οδηγού για άτομα με ΔΑΦ και τις οικογένειες τους.

Επιπλέον , ο/η συγκεκριμένος/η επαγγελματίας αναμένεται να συμμετάσχει :

* Στην ανάπτυξη και επέκταση του οδηγού [autismap.gr](http://autismap.gr), με έμφαση στα νέα πεδία για την επιστημονική ενημέρωση επαγγελματιών για τις ΔΑΦ.
* Στη συγγραφή νέων προτάσεων για χρηματοδότηση.
* Στο σχεδιασμό και υλοποίηση ερευνητικών πρωτοκόλλων και προγραμμάτων.
* Στην εκπροσώπηση του Τμήματος και της εταιρίας σε φορείς και εκδηλώσεις που άπτονται αντίστοιχων δραστηριοτήτων και ενδιαφερόντων , με αναπτυξιακό προσανατολισμό.

Απαραίτητα δικαιολογητικά:

* Αίτηση Υποψηφιότητας
* Φωτοαντίγραφα Πτυχίων
* Βιογραφικό Σημείωμα
* Φωτοαντίγραφο Αστυνομικής Ταυτότητας
* Αποδεικτικά προηγούμενης εμπειρίας
* Επιστολή εκδήλωσης ενδιαφέροντος

Οι υποψήφιοι που δεν διαθέτουν όλα τα απαραίτητα προσόντα ή δεν προσκομίσουν το σύνολο των απαραίτητων δικαιολογητικών, θα αποκλείονται από τη διαδικασία επιλογής. Οι κατέχοντες τίτλους σπουδών που έχουν αποκτηθεί στην αλλοδαπή, υποχρεούνται να έχουν την σχετική αναγνώριση & αντιστοίχιση από το ΔΟΑΤΑΠ.

Η αξιολόγηση των υποψηφίων θα γίνει από αρμόδια επιτροπή του φορέα. Η τελική επιλογή θα πραγματοποιηθεί μετά από συνέντευξη με τους υποψήφιους που θα επιλεγούν για αυτή. . Από τους υποψηφίους που θα κληθούν σε προσωπική συνέντευξη θα ζητηθεί να υποβάλουν πριν την υλοποίηση της συνέντευξης γραπτό κείμενο με τις απόψεις κα προτάσεις τους, πάνω σε θέμα που θα τους ανακοινωθεί.

Τελική ημερομηνία υποβολής αιτήσεων και δικαιολογητικών: 26/11/2021

Πραγματοποίηση συνεντεύξεων (διαδικτυακά): 1/12/2021 – 20/1/2022

Ημερομηνία έναρξης εργασίας και ανάληψης αρμοδιοτήτων: 15/2/2022

Η υποβολή της αίτησης και των απαραίτητων δικαιολογητικών θα γίνεται αποκλειστικά ηλεκτρονικά, στην ακόλουθη ηλεκτρονική διεύθυνση: tete@kpechios.org

Διευκρινίσεις και πληροφορίες 10:00 - 14:00, στο τηλέφωνο 2105731581, κ. Παρασκευή Χούλη

Η Πρόεδρος του Δ.Σ. του ΚΠΕ

Π. Σιδηροφάγη